Seun (14) verwurg glo oumaŉ Veertienjarige seun sal na verwagting Dinsdag in die hof verskyn nadat hy glo sy ouma verwurg het. ŉ Polisiewoordvoerder, konst. Moses Molepo, sê die tienerseun het na beweringsy 68-jarige ouma met ŉ elektriese koord verwurg nadat hulle gestry het. Molepo sê die ouma het glo aan haar kleinseun gesê om die televisie af te skakel en takies rondom die huis te doen. Die seun is Saterdagoggend in Thune naby Woodbush natuurreservaat in Limpopo in hegtenis geneem. Hy sal na verwagting vandag in die Mankweng landdroshof verskyn op aanklag van moord.